அல்லகுறி-குறி தவறிய இடம், அலர்க்குறி-மலரைக் குறியாக வைத்தல். இரவுக்குறியிடத்து¦த தலைவி அடையாளமிட்ட இடந்தவறியதால் தலைவனைக் காணாது வருந்துதலும் தலைவன் தான் குறிக்கப்பட்ட இடத்திலிருந்து தலைவி அல்ல குறியடைந்து வாராமையால் தலைவன் புலர்ந்து தன்னூர்க்குப் போதலும் நிகழும் இருளூ விடிந்தபின் தலைவி குறியிடத்து வந்து தலைவனில்லாத வெற்றிடத்தைக் (வறுங்களம்) கண்டு வருந்திஇரவுக் குறியில் நிகழ்ந்ததை மலர் அடையாளத்தால் தெரிந்து தோழிக்குச் சொல்வள். இது அல்லகுறி யலர்க்குறி யெனப்படும். செந்தே னனைய மொழியாய்புன் னாகஞ் சினந்தெழுந்தோர் வந்தே யடிக்கப் பயத்தோ டொழிந்தன வாலிதுபார இந்தே முடித்தவர் சோழீசர் மல்லை யிமயவெற்பில் சந்தேக மொன்று வரைமேன் முறைத்தசெந் தாமரை. தலைவியைக் காண்டல்: மறுநாள் இரவுக்குறிக்கண் தலைவன் தலைவியைக் காணுதல். வருவேடர் போற்றிய சோழீசர் மல்லை வரையிடத்திற்